FN ลุยเปิดสาขาใหม่ที่ อ.หาดใหญ่ เดือนเม.ย.นี้
FN ลุยเปิดสาขาใหม่ที่ อ.หาดใหญ่ จ.สงขลา เดือนเม.ย.นี้ มูลค่าลงทุน 18 ลบ.
10 มี.ค. 2560

บริษัท เอฟเอ็น แฟคตอรี่ เอ๊าท์เลท จำกัด (มหาชน) หรือ FN ระบุว่า บริษัทมีกำหนดการเปิดสาขาเอฟเอ็นหาดใหญ่ เป็นสาขาลำดับที่ 9 ที่อำเภอหาดใหญ่ จังหวัดสงขลา ในเดือนเมษายน 2560 ด้วยเงินลงทุนประมาณ 18 ล้านบาท ทั้งนี้เพื่อเป็นการเพิ่มช่องทางการจัดจำหน่ายสินค้าและตอบสนองความต้องการของผู้บริโภคให้มากขึ้น พร้อมทั้งขยายฐานลูกค้าที่เป็นนักเดินทางและลูกค้าในพื้นที่ภาคใต้มากขึ้นอีกด้วย